kardosdrur/scandi-wiki huggingface dataset:
Walter Baade

Walter Baade (født 24. marts 1893 i Schröttinghausen, død 25. juni 1960 i Göttingen) var en tysk astronom og astrofysiker. Han blev fritaget for militærtjeneste under 1. verdenskrig, idet han studerede og efterfølgende fik sin Ph.d. i 1919. Herefter arbejdede han ved Hamburg observatoriet (Hamburger Sternwarte), hvor han i 1920 opdagede asteroiden (944) Hidalgo, hvilket skulle blive den tredje af i alt ti asteroide-opdagelser.

I perioden 1931 til 1958 arbejdede han på Mount Wilson Observatoriet, nordøst for Los Angeles, hvor han udnyttede den reducerede lysforurening under 2. verdenskrig til, som den første, at identificere enkelt-stjerner i Andromedagalaksen. Dette arbejde førte også til at han kunne identificere to typer af Cepheide-variable stjerner, hvilket ledte til at han kunne bekendtgøre at Universet var dobbelt så stort som Hubble havde fundet frem til vha. rødforskydning. Derudover medvirkende han til, sammen med den schweiziske astronom Fritz Zwicky, at oprette en ny kategori af astronomiske objekter: Supernovaer. I denne forbindelse fandt Baade ud af, sammen med Rudolf Minkowski, at Krabbetågen har en central pulserende neutronstjerne: Krabbepulsaren.

Astronomiske objekter opkaldt efter Baade 
 Asteroiden - (1501) Baade
 Månekrateret - Baade
 Dalen - Vallis Baade på Månen
 Det ene af de to Magellanske teleskoper på Las Campanas Observatory i Chile
 Asteroiden - (966) Muschi, er opkaldt efter sin hustrus kælenavn,

Astronomer fra Tyskland
Maschen Rangierbahnhof

Maschen Rangierbahnhof (forkortet AM eller Maschen Rbf) er en rangerbanegård nær den tyske by Maschen i kommunen Seevetal, syd for Hamborg. Den ligger på jernbanestrækningen Hannover-Hamburg og delstrækningen Buchholz - Allermöhe (DB 1280) som fortrinsvist benyttes til godstrafik. Maschen Rangierbahnhof er den største rangerbanegård i Europa og den næststørste på verdensplan efter Bailey Yard i delstaten Nebraska, USA.

Planlægning, bygning og idrifttagelse 
Allerede før første Verdenskrig fandtes overvejelser om en ny rangerbanegård nær Hamborg, dog i Meckelfeld nord for Maschen. Disse planer blev aldrig færdiggjort, og anden Verdenskrig forhindrede dem fuldstændigt. Først i de sene 1960'ere blev undersøgelser gennemført som førte til planerne at oprette en ny rangerbanegård i Maschen, da man anså udbygningen af de eksisterene anlæg på området i Hamborg for uøkonomisk.

Bygningen af rangerbanegården i Maschen påbegyndtes i 1970. For at skabe plads til rangerbanegården, måtte den bestående delstrækning Hamburg-Hannover til personbefordring forlægges længere mod øst, og i 1975 blev en ny banegård Maschen til personbefordring taget i brug.

Rangerbanegården Maschen blev gradvist taget i brug fra maj 1977, den officielle indvielse var 7. juli 1977. Grundet problemer i anlægget blev den fulde kapacitet blev først nået i 1980, og rangérbanegården i Harburg overtog i et halvt år opgaven med at oprangere godsiltog.

I 1996 tog man den sydlige del af Hamburger Güterumgehungsbahn i brug, hvilket betyder tilslutning til en selvstændig godsbanestrækning.

Anlæg og opgaver 
Anlægget optager et areal på 280 hektar, den strækker sig over en længde på i alt 7000 meter og en maksimal bredde af 700 meter. Det samlede antal spor andrager 300 km.

Som to-siddet rangérbanegård besidder Maschen to anlæg til at oprangere de samlede tog. For togsæt der ankommer fra nord findes et anlæg på 48 spor, fra syd et med 64 spor.

I Maschen oprangeres togsæt til såvel regional, national samt international trafik. Især betydningsfuld er drejeskivefunktionen for havnene i Hamburg og Bremen (egentligt Bremerhaven) samt trafik til og fra Norden.

Maschen har en kapacitet på 11000 godsvogne om dagen, og allerede i 1970'erne anvendtes den mest moderne teknik. Således blev togenes sammensætning allerede leveret før togenes ankomst, og rangersystemet kunne udregne den mest optimale håndtering til at opdele de ankomne og samle de ny togsæt.

Mellem 1977 og 2007 blev der dannet omtrent 1,18 millioner togsæt med i alt 35,5 millioner vogne. I 1980'erne blev der dagligt dannet 75 tog fra nord og 125 tog fra syd. Den 11. december 1985 blev der dannet tog med i alt 8400 vogne. I begyndelsen af 1990'erne var tallet omtrent 8000 og i 2009 4000 vogne. Målværdien på 11000 blev altså aldrig nået, men siden 1970'erne er længden på den gennemsnitlige godsvogn steget.

Referencer

Eksterne henvisninger 

Jernbanestationer i Tyskland
(1620) Geographos

(1620) Geographos, med den oprindelige midlertidige betegnelse 1951 RA, er en stenet og meget aflang nærjords-asteroide af Apollo-typen, og også et såkaldt potentielt farligt objekt (PHO). Geographos har en gennemsnits diameter på 2,5 km. Den blev opdaget den 14. september 1951 af astronomerne Albert George Wilson og Rudolph Minkowski ved Palomarobservatoriet i Californien, og er opkaldt til ære for The National Geographic Society.

Geographos kredser om Solen i en meget aflang bane (0,8 - 1,7 AE, ecc: 0,34), hvilket bringer den rundt om Solen hvert 506e døgn (1 år og 5 mdr.) Udover at passere tæt forbi Jorden kommer Geographos også fra tid til anden tæt på Mars. Asteroiden har en absolut størrelsesklasse på 15,6 og roterer om sig selv på 5 timer og 13 min.

Kilder 
Data fra: JPL Small-Body Database Browser, 1620 Geographos (1951 RA), JPL, 24. nov. 2017. Hentet 4. dec. 2017

Geographos, (1620)
Begum Samru

Joanna Nobilis Sombre (ca. 1753– 27. januar 1836), en konverteret katolik, normalt kendt som Begum Samru (बेगम समरू eller بیگم سمرو) og også som Begum Sumru, (fødselsnavn Farzana Zeb un-Nissa) var en indisk danser, der endte som hersker over Sardhana, der er et mindre hertugdømme nær Meerut. Hun ledede en professionel hær af lejesoldater, som hun arvede fra sin mand, Walter Reinhardt Sombre, der ligeledes var lejesoldat. Hæren bestod af europæere og indere. Hun bliver betragtet som den eneste katolske leder i Indien, da hun styrede hertugdømmet Sardhana i 1700- og 1800-tallet.

Begum Sumru døde enormt rig. Hendes arv blev anslået til at være omkring 55,5 millioner guldmark i 1923 og 18 milliarder tyske mark i 1953. Hendes arv er fortsat til debat i dag. En organisation kaldet "Reinhards Erbengemeinschaft" (Reinhards Arveselskab) kæmper stadig med at afgøre arvespørgsmålet. I sin levetid konverterede hun til kristendommen fra islam.

Referencer 

Personer fra Indien
David Ochterlony Dyce Sombre

David Ochterlony Dyce Sombre (født 18. december 1808, død 1. juli 1851), også kendt som D. O. Dyce Sombre og David Dyce Sombre, var en angloinder, der betragtes som den første person af asiatisk herkomst, der er blevet valgt ind i Det britiske parlament. Han blev valgt til at repræsentere Sudbury i juli 1841, men blev afsat igen i april 1842, som følge af bestikkelse i valgprocessen.
Han blev opkaldt efter David Ochterlony, der var en brite, som boede i Delhi.

Referencer 

Personer fra Storbritannien
Politikere fra Storbritannien
Personer fra Indien
Politikere fra Indien
Wilhelm von Gegerfelt

Wilhelm von Gegerfelt (9. november 1844, Gøteborg, 2. april 1920 Torekov, Kristianstads län) var en svensk landskabsmaler og gravør. Han var søn af arkitekten Victor von Gegerfelt.

Wilhelm von Gegerfelt studerede fra 1861-63 ved kunstakademiet i København, fra 1864-67 ved akademiet i Stockholm og sidst fra 1867-72 i Düsseldorf. Herefter flyttede han til Paris og arbejdede her med nye teknikker. Sammen med Alfred Wahlberg blev han den første svenske repræsentant for det moderne stemningsdrevne landskabsmaleri. Han foretog studierejser til Frankrigs nordkyst, tilbage til Sverige og til Italien. Von Gegerfelt er repræsenteret i samlingerne på Sveriges Nationalmuseum med Stormen (akvarel, motiv fra Dallerne, indkøbt 1886) og Strand på Hallands Väderö (olie, 1893), på Skagens Museum samt på Göteborgs konstmuseum med Strandgade i Venezia (1884), oliemaleriet Vinterafton på Hallands Väderö (1893) samt akvarellen Fjällbacka. Von Gegerfelts dygtighed i at fange stemningen i naturlandskab viser sig tydeligt i maleriet Sen Vinterdag (olie, 1894).

I sine sidste år var von Gegerfelt bosat i Torekov.

Billedgalleri

Referencer 

Skagensmalere
Malere fra Sverige
Soong May-ling

Soong May-ling eller Soong Mei-ling (kinesisk: 宋美齡; født 5. marts 1898, død 23. oktober 2003), også kendt som Fru Chiang Kai-shek eller Fru Chiang, var en kinesisk politisk figur, som var førstedame i Republikken Kina som hustru til generalissimo og præsident Chiang Kai-shek. Soong spillede en fremtrædende rolle i republikkens politik, og hun var svigerinde til Sun Yat-sen, der var grundlægger og leder af republikken fra 1912. Hun var aktiv i dagliglivet i sit land og indtog mange formelle og praktiske poster, herunder som formand for Fu Jen katolske universitet. Under den 2. kinesisk-japanske krig samlede hun folket til modstand mod den japanske invasion, og i 1940'erne besøgte hun flere gange USA for via en række offentlige taler, blandt andet i Kongressen i 1943, at hente støtte til kampen. Hun var den yngste og sidste overlevende af de tre Soong-søstre og den eneste førstedame under anden verdenskrig (bortset fra Elizabeth, dronningemoderen i Storbritannien, der nåede at opleve 2000-tallet. Hun levede i tre århundreder.

Soong studerede i sin ungdom i USA, og hun blev i 1927 gift med Chiang. Blandt hendes politiske handlinger var at virke som regeringens talsmand i udenrigspolitiske spørgsmål, og hendes forbindelser til de højeste cirkler i USA var med til at skaffe Kina store bevillinger fra USA til genopbygningen af landet efter anden verdenskrig. I 1930'erne og 1940'erne var Chiang og Soong kendt over hele verden, og Time havde parret på forsiden som "Man and Wife of the Year" 3. januar 1938; desuden optrådte hun to gange alene på forsiden. Da Chiang ikke kunne holde stand mod Mao Zedong og kommunisterne, rejste han med hustruen til Taiwan, og sammen var de fortsat meget indflydelsesrige indtil 1970'erne, hvor Chiang blev syg og døde i 1975. Derpå flyttede Soong til USA, hvor hun levede en tilbagetrukket tilværelse. Hun var mod slutningen af sit liv ramt af kræft, som hun modtog langvarige behandlinger for.

Referencer 

Politikere fra Kina
Birk (materiale)

Birketræ som materiale stammer fra træsorten birk (Betula), der findes i ca. 60 artsvarianter i den nordlige halvkugles tempererede egne. Fra Danmark kendes arterne Dunbirk og Vortebirk. Birketræet forbindes især med sin hvide, grå eller lyse rødlige bark. Som materiale er træet almindeligvis lyst med en blank, hvidgullig farve (Alm. Birk). En gyldenbrun, kirsebærlignende variant kendes fra Kanadisk Birk. Træet er finporet, let til middeltungt og har gerne utydelige årringe. Det kan fremstå ’flammet’, dvs. med mørkere aftegninger.
  
Birk er såkaldt splintvedstræ eller splinttræ. Materialet anvendes til mange formål, herunder som brænde, til tømmer, finér og møbelproduktion samt til drejer- og træskærerarbejde.

Egenskaber 
Betegnelsen splinttræ dækker over det forhold, at birk ikke danner kernetræ. Birketræstammen ikke kan således ikke opdeles i splintved (det yderste ved eller lag i stammen, som indeholder mange levende celler, og hvorigennem vand og næringssalte sendes fra træets rod op til bladene) og kernetræ, en indre hårdere og materialemæssigt mere holdbar kerne. Træet har således ikke de holdbarhedsmæssige egenskaber som findes ved kernetræ. Ved kontakt med vand og jord rådner det let. Holdes træet tørt, kan det til gengæld holde længe.

Birketræ er elastisk, bøjeligt og let at forarbejde. Det er middeltungt, stærkt og hårdt træ.
Under tørring svinder birketræ en del, men det holder formen godt. Ifølge Snedkerhåndbogen – en udførlig dansk tobinds udgivelse om snedkerarbejde fra 1958 – er birketræ "moderat modstandsdygtigt" over for ild.

Anvendelse 
Snedkerhåndbogen anfører følgende anvendelsesområder for birketræ i et register over træsorterne og deres egenskaber:

Finér, krydsfinér, drejerarbejde, møbler, stigetræ, vognstænger, slædemeder, blæseinstrumenter, galanterivarer, håndgreb, trævarer, sportsredskaber.”

I Skandinavien og Rusland har birkebark været brugt som tagdækning.

Noter

Kilder 
 Rasmussen, W. & Vieth-Nielsen, C.J. (red.), Snedkerbogen – maskinsnedkeri, møbelsnedkeri, bygningssnedkeri I, Forlaget Ivar, København, 1958

Materialer
Skovbrugsprodukter
Snedkeri
Kogekar

Et kogekar er traditionelt set en stor gryde af metal, som bruges til madlavning eller kogning over åben ild eller anden varmekilde. Formen er en halvkugle med en stor åbning, hvorpå et låg kan placeres.

Symbolik og mytologi 
Kedler er i vid udstrækning faldet ud af brug i industrilande som kogegrej. Mens kedler stadig bruges til praktiske formål, kan brugen af kedler også forbindes med hekseri. I irsk mythologi siges en kedel at være beholderen hvor leprechauns holder deres guld og skat.

Galleri

Eksterne henvisninger 

Gryder
Væskebeholdere
Ekstremozym

Et ekstremozym er et enzym, der er virksomt under ekstreme betingelser, der ville ødelægge (denaturere) andre enzymer. Ekstremozymer findes i naturligt forekommende ekstremofile organismer, og fremstilles bioteknologisk i stor skala ved kloning over i mesofile organismer, der lettere kan dyrkes ved normale betingelser.

Ekstremozymer repræsenterer efter forskeres mening nye hjørnesten i udviklingen af nye farmaka og miljøvenlige, effektive og vedvarende industrielle teknikker.

Ekstreme betingelser 
De ekstreme betingelser, hvorunder ekstremozymer virker, kan være

 meget høje eller lave pH-værdier
 meget høje eller lave temperaturer
 høj salinitet
 høj giftstofkoncentration
 høj metankoncentration
 højt hydrostatisk tryk
 høje doser af ioniserende stråling
 næringsfattige miljøer
 meget tørre miljøer
 meget lavt tryk

Eksempler på ekstremozymer 

Termostabile DNA-Polymeraser som 

 Taq-Polymerase fra den termofile gramnegative bakterie Thermus aquaticus, der bl.a. lever i varme kilder og gejsere i Yellowstone National Park.

 Pfu-Polymerase fra den hypertermofile arkæ Pyrococcus furiosus, der bl.a. lever i undersøiske hydrotermiske væld og i vulkansk mudder. 

Disse polymeraser finder anvendelse i PCR, dvs polymerase kædereaktion, i genteknologien.

 Acid Stable Protease fra Aspergillus niger, et syrestabilt proteinnedbrydende enzym, der anvendes i vaskemidler som pletfjerner. Desuden finder dette enzym også anvendelse i kosmetik og i fødevareindustrien.

Se også

Eksterne links og referencer 

 Kuldeaktive enzymer. ISSUU 2018 
 Cold and Hot Extremozymes: Industrial Relevance and Current Trends. Frontiers 2015

Organisk kemi

Proteiner
Enzymer
United International Enterprises

United International Enterprises Limited er et børsnoteret holdingselskab.
Virksomheden er registreret på Malta og handles i danske kroner igennem Nasdaqs børs i Danmark.
Den har fokus på vegetabilsk olie gennem investering i United Plantations, der har plantager i Malaysia og Indonesien. Endvidere er der investeret i det svenske investeringsselskab Schörling AB. 
Nøglepersoner i koncernen er brødrene Carl Bek-Nielsen og Martin Bek-Nielsen.

Storaktionær i virksomheden er Brothers Holding Ltd.

Henvsninger 

Virksomheder fra Malta
Winter Wonderland

"Winter Wonderland" er en amerikansk vintersang, ofte regnet som en julesang, skrevet i 1934 af tekstforfatteren Richard B. Smith og komponisten Felix Bernard. Sangen blev indspillet samme år og blev øjeblikkeligt et hit. Denne status har holdt sig, og sangen er indspillet i over 200 versioner.

Tilblivelse 
Tekstforfatteren Richard B. Smith stammede fra Honesdale (Pennsylvania), og han var indlagt på et sanatorium med tuberkulose. Her blev han inspireret af sneen, der lå i parken, og han skrev et digt om det. Hans ven, musikeren Felix Bernard, så digtet og skrev en melodi til det.

Sangen blev første gang indspillet af orkesterlederen Richard Himber og hans orkester samme år. Samme år fik Guy Lombardos orkester et hit med sangen, der nåede andenpladsen på Billboard-hitlisten.

Det er usikkert, om Smith nåede at høre indspilninger af sin sang, idet han døde af sin sygdom i 1935.

Elvis Presleys indspilning 
Elvis Presley indspillede sin version af sangen 16. maj 1971 i RCA Studio B. Den blev udgivet i oktober samme år på albummet Elvis Sings the Wonderful World of Christmas.

Andre indspilninger 
 Frank Sinatra
 Dean Martin
 Ella Fitzgerald
 Bing Crosby
 Doris Day
 Lena Horne
 Dolly Parton
 Eurythmics
 Kenny Rogers
 Neil Diamond
 Barry Manilow
 James Taylor
 Bette Midler
 John Travolta og Olivia Newton-John
 Kylie Minogue

Referencer 

Julesange
Elvis Presley-sange
Sange fra 1934
Tre (flertydig)

Tre har flere betydninger:

 Tre (3) - tallet 3.
 Tension and trauma releasing exercises TRE - en behandlingsform i psykiatrien
Peter Sten

Peter Sten Hansen (født 9. september 1950) er en dansk radiovært. Han har siden 1. juni 1994 været ansat på DR’s regionalradio i Næstved, DR Sjælland, hvor han primært har været studievært. Fra 2011 blev han studievært på DR P5. Her havde han sit eget program, Peters Verden, og genoplivede De ringer, vi spiller, som ikke havde været sendt siden 2007. Fra 1. juni 2017 overtog han også Giro 413. Siden Peters Verden og De ringer, vi spiller blev nedlagt 1. januar 2019, har han udover Giro 413 også været vært på Dansktoppen. Peter Sten stoppede som vært 1. januar 2023 og gik endeligt på pension fra DR 1. oktober 2023.

Referencer 

Radioværter fra Danmark
Ansatte i DR
Slør

Et slør er en beklædningsgenstand eller et stykke stof, der dækker dele af hovedet eller ansigtet. Det kan også bruges til at dække særligt vigtige genstande. Slør har en lang historie i Europa, Asien og Afrika. Praksis har været udbredt i jødedommmen, kristendommen og islam. Brugen af slør er særligt forbundet med kvinder og hellige objekter, selv om det i nogle kulturer er mænd (som tuareger), der bærer slør. Ud over religiøs betydning spiller slør en rolle i moderne sekulære begivenheder, hvoraf bryllupstraditioner er blandt de mest udbredte og kendte.

Hovedbeklædning
Jenny Karolius

Jenny Karolius (født 24. maj 1996 i Berlin) er en tysk håndboldspiller, som spiller for Bayer Leverkusen og det tyske landshold.

Referencer

Eksterne henvisninger 
 

Håndboldspillere fra Tyskland
Julia Behnke

Julia Behnke (født 28. marts 1993 i Mannheim) er en tysk håndboldspiller, som spiller for TuS Metzingen og Tysklands håndboldlandshold.

Referencer

Eksterne henvisninger 
 

Håndboldspillere fra Tyskland
Nadja Månsson

Nadja Månsson (født 22. september 1988 i Kiev) er en tysk håndboldspiller, som spiller for Borussia Dortmund Handball og Tysklands håndboldlandshold.

Referencer 

Håndboldspillere fra Tyskland
Jean-Claude Arnault

Jean-Claude Arnault (født 15. august 1946 i Marseille i Frankrig) er en fransk-svensk kulturpersonlighed, der var kunstnerisk leder af kulturscenen Forum i Stockholm. Han har tidligere arbejdet som fotograf og teaterinstruktør. Han er gift med Katarina Frostenson, forhenværende medlem af Svenska Akademien.

I 2018 blev han kendt skyldig i at have begået to voldtægter.

Voldtægtssager 
Arnault blev fængslet den 24. september 2018, efter at han den 12. juni blev sigtet for to tilfælde af voldtægt begået i 2011. Den 1. oktober 2018 blev Arnault kendt skyldig i det ene tilfælde og idømt to års fængsel. Derudover skal han betale en erstatning på 115.000 svenske kroner. Som følge af skandalen har Det Svenske Akademi valgt ikke at uddele Nobels litteraturpris i 2018. Prisen vil i stedet blive uddelt i 2019.

Bibliografi 
 1989 – Överblivet (fotobog, sammen med Katarina Frostenson)
 1996 – Vägen till öarna (fotobog, sammen med Katarina Frostenson)
 2002 – Endura (fotobog, sammen med Katarina Frostenson)

Priser og udmærkelser 

 2008 – Natur & Kulturs kulturpris
 2010 – Konstnärsnämndens arbejsstipendium til teaterkunstnerer
 2015 – Ridder af Nordstjerneordenen. Udelukket af Hans Majestæt Kong Carl XVI Gustaf den 7. maj 2019.

Referencer 

Fotografer fra Frankrig
Fotografer fra Sverige
Teaterinstruktører fra Sverige
Personer fra Marseille
Angie Geschke

Angie Geschke (født 24. maj 1985 i Lübeck) er en tysk håndboldspiller, som spiller for VfL Oldenburg og Tysklands håndboldlandshold.

Referencer

Eksterne henvisninger 
 

Håndboldspillere fra Tyskland
Håndboldspillere fra Vipers Kristiansand
Håndboldspillere fra Randers HK
Håndboldspillere fra VFL Oldenburg
Hitch

Hitch er en amerikansk romantisk komediefilm fra 2005 med Will Smith, Eva Mendes, Kevin James og Amber Valletta i hovedrollerne. Filmen er instrueret af Andy Tennant efter manus af Kevin Bisch. Smith spiller en professionel dating-ekspert som lever af at lære mænd at score kvinder.

Handling 
Will Smith spelar Alex "Hitch" Hitchens, hvis rygte blandt sine klienter er virkelig anerkendt, men han vælger alligevel at forblive anonym. Hitch er nemlig den mest succesfulde dating-ekspert i New York. Mod betaling har han hjulpet flere fortvivlede med at få sin drømmekvinde – ingen udfordring er for stor for Hitch. Nu skal han hjælpe Albert (Kevin James), med at score jetset-kvinden Allegra Coles (Amber Valletta). At hjælpe denne akavede og overvægtige skatterådgiver bliver dog en udfordring for Hitch. Samtidigt har han mødt Sara (Eva Mendes), journalist, som overvåger Allegras privatliv.

Rolliste (udvalgt) 
 Will Smith - Alex "Hitch" Hitchens
 Eva Mendes - Sara
 Kevin James - Albert
 Amber Valletta - Allegra Cole
 Julie Ann Emery - Casey
 Robinne Lee - Cressida
 Nathan Lee Graham - Geoff
 Adam Arkin - Max
 Michael Rapaport - Ben
 Jeffrey Donovan - Vance
 Dee Bradley Baker - Frank
 Justin Long - Valium
 Ray Wise - Ray
 Brian Calvin - Douglas
 Kevin Michael Richardson - Talbot
 Bill Hader - Dustin
 Frankie Muniz - Sean
 John Belushi - Kip
 Will Forte - Ian
 Brian Carlos - Steve
 Gary Valentine - Alvin
 Will Arnett - Justin
 Steve Martin - Carolyn
 John Goodman - Reese
 David Scwimmer - Jeff
 John Ratzenberger - Napoleon
 Bruno Campos - Aaron
 Dan Aykroyd - Vincent
 Jason Bateman - Andrew
 Paula Patton - Mandy
 Philip Bosco - Herr O'Brian
 Kevin Sussman - Neil
 Navia Nguyen - Mika
 Matt Malloy - Pete

Eksterne henvisninger 
 

Amerikanske film fra 2005
Engelsksprogede film
Romantiske komediefilm fra USA
Pave Innocens 6.

Innocens 6. (født Étienne Aubert 1282 i Beyssac, død 12. september 1362 i Avignon) var pave fra 18. december 1352 frem til sin død. Han var den femte pave i pavedømmet i Avignon.

Eksterne henvisninger 

Paver i middelalderen
Paver i Avignon
Paver fra Frankrig
Antje Döll

Antje Döll (tidligere Lauenroth; født 3. oktober 1988 i Haldensleben) er en tysk håndboldspiller, som spiller for SG BBM Bietigheim og Tysklands håndboldlandshold.

Som barn spillede Döll for sin hjembyklub MTV Weferlingen. I 2001 skiftede hun til ungdomsholdet hos HSC 2000 Magdeburg. I 2006 skiftede hun til HSG Bensheim/Auerbach, som også spillede i 2. Bundesliga. Her spillede hun i ni sæsoner, inden skiftet til Bundesliga-klubben SG BBM Bietigheim i sommeren 2015, med hvem hun vandt det tyske mesterskab i 2017, 2019 og 2022.
 
Döll var ligeledes med til at vinde U/20-VM i håndbold 2008 i Makedonien. I 2015 blev hun første gang en del af den udvidede trup omkring det tyske landshold, inden hun i 2016 blev indkaldt til træningslejr i 2016 af Michael Biegler. Den 8. juni 2017 fik hun så sin officielle debut for landsholdet i 22–17-sejren over  i Aarhus.

Hun er gift med Jan Döll, der også spiller håndbold for SV Salamander Kornwestheim. De blev gift i juni 2022, hvor hun ændrede efternavn fra hendes fødenavn 'Lauenroth'.

Meritter 
Handball-Bundesliga Frauen:
Vinder: 2017, 2019, 2022
EHF European League:
Vinder: 2022

Referencer

Eksterne henvisninger 

Håndboldspillere fra Tyskland
Håndboldspillere fra SG BBM Bietigheim
Alicia Stolle

Alicia Stolle (født 17. juni 1996 i Ahlen) er en tysk håndboldspiller, som spiller for Thüringer HC og Tysklands håndboldlandshold.

Referencer

Eksterne henvisninger 
 

Håndboldspillere fra Tyskland
Friederike Gubernatis

Friederike Gubernatis (født 1. april 1988 i Hamburg) er en tidligere tysk håndboldspiller, som sidst spillede for Buxtehuder SV og Tysklands kvindehåndboldlandshold.

Referencer 

Håndboldspillere fra Tyskland